APSTIPRINĀTS

SIA “Latvijas Nacionālais sporta centrs”

Nekustamā īpašuma un inventāra iznomāšanas komisijas

2025.gada 21. maija sēdē

Protokols Nr.1-17.1/31

**NOMAS TIESĪBU RAKSTISKAS IZSOLES NOLIKUMS**

Nedzīvojamās telpu grupas Nr. 004-2 noma, kas atrodas Krišjāņa Barona ielā 99c, Rīgā

 ar kopējo platību 336,1 m2

Izsoles identifikācijas Nr. 1-17.2/48

1. **Vispārīgie noteikumi**
	1. **Iznomātājs: S**abiedrība ar ierobežotu atbildību “Latvijas Nacionālais sporta centrs” (turpmāk – Sabiedrība), reģistrācijas Nr.50003140671, juridiskā adrese: Augšiela 1, Rīga, LV-1009.
	2. **Izsoli organizē:** Sabiedrības Nekustamā īpašuma un inventāra iznomāšanas komisija (turpmāk – Komisija), kas izveidota saskaņā ar Sabiedrības valdes 2024.gada 3.oktobra rīkojumu Nr.1-3/LNSC/24.
	3. Nomas tiesību rakstveida izsoles nolikums (turpmāk – Nolikums) ir sagatavots saskaņā ar Sabiedrības 2020.gada 28.oktobra iekšējiem noteikumiem “Nekustamā īpašuma iznomāšanas un nomāšanas kārtība”, kā arī ievērojot Publiskas personas finanšu līdzekļu un mantas izšķērdēšanas novēršanas likumu.
	4. **Izsoles veids:** rakstiska izsole ar augšupejošu soli.
	5. **Izsoles identifikācijas Nr.: 1-17.2/48**
	6. **Kontaktpersona:** Kārlis Trankalis, tel.nr. 20084087, e-pasts: karlis.trankalis@lnsc.lv

1. **Izsoles objekts**

**2.1. Izsoles objekts:** nomas tiesības uz nedzīvojamo telpu grupu, kas atrodas Krišjāņa Barona ielā 99c, Rīgā (būves kadastra apzīmējums 01000270024013), sastāv no telpām:

* + 1. Palīgtelpa **(telpa Nr. 004-2) – 336,1 m2;**

**Kopējā nomājamā platība ir: 336,1 m2** (turpmāk – Telpas).

* 1. **Telpu lietošanas mērķis: Sporta nodarbību telpas, telpas sporta un/vai kultūras pasākumu norisei/organizēšanai, sporta medicīnas pakalpojumi** **Komandu sporta spēļu halles darba laikā.**
	2. **Prasības pretendentiem:**
		1. ***Pretendents veic vai plāno veikt saimniecisko darbību sporta, kultūras vai sporta medicīnas nozarē.***
		2. ***Vismaz 3 (trīs) gadu pieredze sporta nodarbību vai sporta pasākumu, vai kultūras pasākumu organizēšanā, vai sporta medicīnas pakalpojumu nodrošināšanā.***
		3. ***Pēdējā finanšu gada apgrozījumam jābūt vismaz 50 000,00 (piecdesmit tūkstoši eiro un 00 centi).***
		4. ***Vismaz 1 (viena) esoša sporta nodarbību vai sporta pasākumu, vai kultūras pasākumu organizēšanas, vai sporta medicīnas pakalpojumu sniegšanas vieta Latvijā.***
	3. **Telpu grupas nomas maksas izsoles sākumcena: EUR 1680,50** (viens tūkstotis seši simti astoņdesmit eiro un 50 centi) bez pievienotās vērtības nodokļa (turpmāk – PVN) **mēnesī.** PVN tiek aprēķināts saskaņā ar Latvijas Republikas normatīvajos aktos noteikto likmi.
	4. **Izsoles minimālais solis:** EUR 150,00 (viens simts piecdesmit eiro un 00 centi) par telpu grupu mēnesī.
	5. **Telpu nomas termiņš:** 5 (pieci) gadi.
	6. Telpas tiek **nodotas nomā bez apdares, bez aprīkojuma, iekārtām, mēbelēm un citiem elementiem. Nomniekam nepieciešamie ieguldījumi** jāveic Nomniekam pašam, pēc saviem ieskatiem, Telpu izbūvi, pielāgošanu un labiekārtošanu savas saimnieciskās darbības vajadzībām, iepriekš rakstveidā saskaņojot investīciju plānu, visus projektēšanas darbus (būvniecības ieceres dokumentāciju) un būvdarbus un to izpildes termiņus ar Sabiedrību un kompetentajām institūcijām un saskaņā Latvijas Republikā spēkā esošajiem normatīvajiem aktiem.
	7. Sabiedrība atsevišķu pasākumu norises nodrošināšanai var noteikt ierobežojumus piekļūšanai Telpām un darbībai. Par ierobežojuma laiku un noteikumiem Telpu nomnieks tiek savlaicīgi informēts. Šajā gadījumā nomas maksa netiek aprēķināta par laika periodu, kad nomniekam ir liegta iespēja lietot Telpas.
	8. No nomas līguma noslēgšanas un Telpu pieņemšanas – nodošanas akta parakstīšanas brīža papildus Telpu nomas maksai nomnieks maksā apsaimniekošanas maksu, maksu par komunālajiem un citiem pakalpojumiem (piemēram, sakaru pakalpojumiem), ja Sabiedrība šādus pakalpojumus nodrošina.
	9. Nomnieks nomas maksu maksā, sākot ar otro mēnesi pēc līguma un Telpu pieņemšanas – nodošanas akta abpusējas parakstīšanas dienas, vai ātrāk, ja nomnieks Telpas aprīkojis un uzsācis to ekspluatāciju ātrāk par sesto mēnesi no līguma un Telpu pieņemšanas - nodošanas akta abpusējas parakstīšanas dienas.
	10. Sabiedrība nomas līguma izpildes laikā un pēc nomas līguma termiņa beigām neatlīdzina nekādus Nomnieka veiktos ieguldījumus Telpās neatkarīgi no to veida un apmēra.
	11. Nomniekam nav tiesību nodot Telpas vai to daļu apakšnomā trešajām personām, bez iepriekšējas saskaņošanas rakstveidā ar Sabiedrību.
	12. *Nomnieks 10 (desmit) dienu laikā pēc Telpu nomas līguma noslēgšanas iesniedz Sabiedrībai Nomnieka vispārējās civiltiesiskās atbildības apdrošināšanas polisi ar atbildības limitu ne mazāku par 150 00,00 (viens simts piecdesmit tūkstoši eiro un 00 centi), Nomnieks nodrošina minētās polises nepārtrauktu spēkā esamību visā Līguma spēkā esamības laikā.*
	13. Izsoles objektu pretendents var apskatīt tā atrašanās vietā, apskates laiku (darba dienās) iepriekš saskaņojot ar Kārli Trankali, tel.nr. 20084087, e-pasts: karlis.trankalis@lnsc.lv.
1. **Informācija par izsoles publicēšanu**
	1. Sludinājumu par izsoli un nolikumu Sabiedrība publicē savā mājaslapas internetā [www.lnsc.lv](http://www.lnsc.lv) sadaļas „Par mums” apakš sadaļā “Iepirkumi un izsoles”.
	2. Sludinājumu par izsoli publicē arī VAS „Valsts nekustamie īpašumi” mājaslapā internetā [www.vni.lv](http://www.vni.lv)
2. **Piedāvājuma iesniegšanas kārtība un prasības pretendentiem**
	1. Pretendents piedāvājumu iesniedz līdz **10.06.2025.** **plkst. 11:00** Sabiedrības Administrācijā, Augšielā 1, Rīgā, piedāvājumu iesniedzot personīgi vai nosūtot pa pastu. Pasta sūtījumiem jābūt saņemtiem Sabiedrībā līdz **10.06.2025.** **plkst. 11:00.**
	2. Pretendents piedāvājumu noformē, aizpildot “Pieteikums izsolei” (Nolikuma 1.pielikums), kurā norāda:
		1. fiziska persona – vārdu, uzvārdu, personas kodu, deklarētās dzīvesvietas adresi;

juridiska persona – nosaukumu, reģistrācijas numuru, juridisko adresi;

* + 1. nomas tiesību pretendenta pārstāvja vārdu, uzvārdu, personas kodu (ja ir), pievienojot pilnvaru (oriģinālu vai apliecinātu kopiju) attiecīgajai personai pārstāvēt pretendenta intereses. Pilnvarā ir jābūt norādītam, ka persona ir pilnvarota piedalīties Telpu nomas tiesību izsolē. Fiziskās personas izsniegtai pilnvarai ir jābūt apliecinātai notariāli;
		2. kontakttālruni un elektroniskā pasta adresi;
		3. Izsoles objekta adresi un platību;
		4. nomas laikā plānotās darbības izsoles objektā;
		5. piedāvāto nomas maksas apmēru par vienu iznomājamās platības kvadrātmetru mēnesī bez pievienotās vērtības nodokļa.
		6. pieteikumam pievieno informāciju un dokumentus, kas apliecina Pretendenta atbilstību Nolikuma 2.3. punkta prasībām.

4.3. Pretendents var iesniegt vienu piedāvājuma variantu.

4.4. Piedāvājumam jābūt spēkā vismaz 3 (trīs) mēnešus no piedāvājuma atvēršanas brīža.

* 1. Dokumentiem jābūt skaidri salasāmiem. Ja Komisijai nepieciešams pārliecināties par dokumentu oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt, lai tiek uzrādīts dokumentu oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumu ar vārdiem un skaitļiem, noteicošais būs apzīmējums ar vārdiem.
	2. Visi dokumenti iesniedzami latviešu valodā 1 (vienā) eksemplārā. Ārvalstīs izdotiem dokumentiem vai dokumentiem svešvalodā jāpievieno apliecināts dokumenta tulkojums valsts valodā. Iesniegtie pieteikumi izsolei pretendentiem netiek atdoti atpakaļ.
	3. Piedāvājums ar tam pievienotajiem dokumentiem ir jābūt cauršūtiem, apstiprinātiem ar pretendenta parakstu, jābūt norādītam kopējam lapaspušu skaitam, iesniegto dokumentu kopijām jābūt apliecinātām atbilstoši normatīvajos aktos noteiktajām prasībām. Piedāvājums ir jāiesniedz aizlīmētā aploksnē. **Uz aploksnes jānorāda šāda informācija:**

**Adresāts: SIA „ Latvijas Nacionālais sporta centrs”, Augšiela 1, Rīga, LV-1009;**

 **„Nedzīvojamās telpu grupas Nr. 004-2 noma, kas atrodas Krišjāņa Barona ielā 99c, Rīgā ar kopējo platību 336,1 m2, izsoles identifikācijas Nr. 1-17.2/48”.**

**„Neatvērt pirms piedāvājumu atvēršanas sanāksmes”;**

**Pretendenta nosaukums un juridiskā/deklarētā dzīvesvietas adrese.**

* 1. Saņemtos piedāvājumus, Sabiedrības darbinieks reģistrē izsoles piedāvājumu reģistrācijas lapā to saņemšanas secībā, uz aploksnes norādot reģistrācijas numuru, saņemšanas datumu un laiku, apliecinot to ar parakstu.
	2. Piedāvājumus, kas iesniegti pēc Nolikuma 4.1.punktā noteiktā termiņa, Komisija nereģistrē un neatvērtu atgriež atpakaļ iesniedzējiem.
	3. Komisija piedāvājumus glabā neatvērtus līdz izsoles sākumam.
	4. Ziņas par pretendentiem un to skaitu netiek izpaustas līdz izsoles sākumam.
1. **Izsoles norises kārtība**
	1. Rakstiska izsole (pretendentu piedāvājumu atvēršana) notiks **10.06.2025, plkst. 11:10.** Augšielā 1, Rīgā, Sabiedrības Administrācijas telpās.
	2. Piedāvājumu atvēršanas sanāksme ir atklāta un tajā var piedalīties visas ieinteresētās personas.
	3. Piedāvājumu atvēršanas sēde tiek protokolēta.
	4. Atklājot piedāvājumu atvēršanu, Komisijas priekšsēdētājs nosauc izsoles objekta adresi un sastāvu, paziņo izsoles sākumcenu un informē par izsoles kārtību.
	5. Komisijas priekšsēdētājs, atverot katru piedāvājumu to iesniegšanas secībā, nosauc nomas tiesību pretendentu, piedāvājuma iesniegšanas datumu un laiku, kā arī nomas tiesību pretendenta piedāvāto nomas maksas apmēru.
	6. Pretendentu piedāvājumu atbilstības pārbaudi Nolikuma prasībām Komisija veic slēgtā sēdes daļā. Par izsoles rezultātiem visi pretendenti tiek informēti rakstveidā 3 (trīs) darba dienu laikā pēc lēmuma par izsoles uzvarētāju pieņemšanas.
	7. Komisija ir tiesīga pieņemt lēmumu par nomas tiesību pretendenta izslēgšanu no dalības rakstiskā izsolē un nomas pieteikumu tālāk neizskata, ja:
		1. ja piedāvājums nav noformēts atbilstoši Nolikuma 4.2.punktam vai piedāvājumā iztrūkst pieprasītā informācija;
		2. ja piedāvātais nomas maksas apmērs ir mazāks par Nolikuma 2.3.punktā noteikto izsoles sākumcenu;
		3. ja pretendents ir iesniedzis nepatiesu informāciju;
		4. ja pieteikumu ir parakstījusi personas bez pretendenta pārstāvības tiesībām;
		5. ja pret pretendentu ir ierosināta maksātnespēja, pretendents atrodas bankrota, likvidācijas stadijā, pretendenta saimnieciskā darbība ir apturēta vai izbeigta;
		6. pretendentam ir Valsts ieņēmumu dienesta administrēto nodokļu (nodevu) parādi un to summa pārsniedz EUR 150,00 (viens simts piecdesmit euro un 00 centi);
	8. Par izsoles uzvarētāju tiek atzīts pretendents, kura piedāvājums atbilst Nolikuma prasībām un kurš ir nosolījis augstāko nomas maksu.
	9. Ja pēc visu piedāvājumu atvēršanas Komisija konstatē, ka vairāki pretendenti piedāvājuši vienādu augstāko nomas maksu, Komisija veic vienu no šādām darbībām:
		1. turpina izsoli, pieņemot rakstiskus piedāvājumus no pretendentiem vai to pārstāvjiem, kas piedāvājuši vienādu augstāko nomas maksu, ja tie piedalās piedāvājumu atvēršanā, un organizē tūlītēju piedāvājumu atvēršanu;
		2. gadījumā, ja kāds no pretendentiem, kurš piedāvājis vienādu augstāko nomas maksu, nepiedalās izsolē, Komisija rakstiski lūdz pretendentiem, kuri piedāvājuši vienādu augstāko noma maksu, iesniegt savu piedāvājumu par iespējami augstāko nomas maksu, ievērojot Nolikuma 2.4.punktā minēto minimālo soli un nosaka piedāvājumu iesniegšanas un atvēršanas datumu, laiku un vietu.
	10. Ja neviens no nomas tiesību pretendentiem, kuri piedāvājuši augstāko nomas maksu, neiesniedz jaunu piedāvājumu par augstāko nomas maksu, tad Komisija piedāvājumu iesniegšanas secībā rakstiski piedāvā šiem pretendentiem slēgt nomas līgumu atbilstoši nosolītajai nomas maksai.
	11. Ja visu Pretendentu iesniegtie piedāvājumi neatbilst šīs izsoles Nolikuma prasībām, izsole ir izbeidzama bez rezultāta.
	12. Izsole tiek uzskatīta par nenotikušu, ja:
		1. neviens pretendents nav iesniedzis pieteikumu;
		2. ja neviens no pretendentiem, kurš ieguvis tiesības slēgt nomas līgumu, nenoslēdz to noteiktajā termiņā;
		3. ja nomas tiesības iegūst pretendents, kuram nav bijušas tiesības piedalīties izsolē.
	13. Ja izsolei piesakās tikai viens pretendents un tā iesniegtais piedāvājums atbilst Nolikuma prasībām, izsoli atzīt par notikušu un ar vienīgo izsoles pretendentu, ja piedāvātā nomas maksa nav mazāka par izsoles sākumcenu, slēdz nomas līgumu.
	14. Komisijai ir tiesības pārtraukt izsoli, ja tiek iegūta pietiekama informācija un pārliecība, ka pastāv noruna kādu atturēt no piedalīšanās izsolē vai starp pretendentiem pastāv vienošanās, kas var ietekmēt izsoles rezultātus vai gaitu.
	15. Komisija patur tiesības jebkurā brīdī pārtraukt izsoli, ja tā konstatē jebkādas nepilnības Nolikumā.
	16. Pēc lēmuma pieņemšanas par izsoles uzvarētāju, Sabiedrība paziņo izsoles rezultātus visiem pretendentiem, nosūtot rakstisku paziņojumu.
2. **Nomas līguma noslēgšana**
	1. Sabiedrība noslēdz nomas līgumu (Nolikuma 2.pielikums) ar pretendentu, kurš uzvarējis izsolē.
	2. Ja pretendents atsakās noslēgt līgumu, tad viņš paziņo Sabiedrībai rakstveidā. Ja 7 (septiņu) dienu laikā no Sabiedrības lūguma parakstīt nomas līgumu, pretendents neparaksta līgumu un neiesniedz paziņojumu par atteikšanos no līguma slēgšanas, ir uzskatāms, ka nomas tiesību pretendents no nomas līguma slēgšanas ir attiecies.
	3. Ja pretendents, kurš piedāvājis augstāko nomas maksu, atsakās slēgt nomas līgumu, Sabiedrība secīgi piedāvā nomas līgumu slēgt tam pretendentam, kurš piedāvājis nākamo augstāko nomas maksu.
	4. Pretendents, kurš piedāvājis nākamo augstāko nomas maksu, atbildi uz Nolikuma 6.3.punktā noteikto piedāvājumu sniedz 10 dienu laikā no tās nosūtīšanas dienas. Ja pretendents piekrīt parakstīt nomas līgumu par paša nosolīto augstāko nomas maksu, 7 (septiņu) darba dienu laikā pēc piekrišanas došanas noslēdz nomas līgumu ar Sabiedrību.
	5. Sabiedrība 10 darba dienu laikā pēc nomas līguma noslēgšanas savā mājaslapā internetā www.[lnsc.lv](http://www.daugavasstadions.lv) sadaļas „Par mums” apakš sadaļā “Iepirkumi un izsoles”, kā arī VAS „Valsts nekustamie īpašumi” mājaslapā internetā [www.vni.lv](http://www.vni.lv) publicē informāciju par noslēgto līgumu.
3. **Pielikumi**

1.pielikums - Izsoles pieteikuma veidlapa uz 1 lapas;

2.pielikums - Nedzīvojamo telpu nomas līguma projekts uz 6 lapām.

Komisijas priekšsēdētājs J.Valters